Caingean arna tabhairt an 30 Eanáir 2025 – Casa Ermelinda Freitas v EUIPO – Eggers & Franke (EF)
(Cás T-71/25)
Teanga inar taisceadh an t-iarratas: an Béarla
Páirtithe
Iarratasóir: Casa Ermelinda Freitas - Vinhos, SA (Águas de Moura, an Phortaingéil) (ionadaí: M. Martinho do Rosário, Dlíodóir)
Cosantóir: Oifig Maoine Intleachtúla an Aontais Eorpaigh (EUIPO)
Páirtí eile sna himeachtaí os comhair an Bhoird Achomhairc: Eggers & Franke Holding GmbH (Bremen, an Ghearmáin)
Sonraí na n-imeachtaí os comhair EUIPO
Iarratasóir an trádmhairc atá faoi cheist: Páirtí eile sna himeachtaí os comhair an Bhoird Achomhairc
Trádmharc atá faoi cheist: Iarratas ar fhocalmharc de chuid an Aontais Eorpaigh ‘EF’ – Iarratas ar chlárú Uimh. 17 927 894
Nós imeachta os comhair EUIPO: Imeachtaí freasúra
Cinneadh atá faoi chonspóid: Cinneadh ón gCúigiú Bord Achomhairc de EUIPO an 18 Samhain 2024 i gCás 466/2024-5
An t-ordú atá á lorg
Iarrann an t-iarratasóir ar an gCúirt Ghinearálta:
an cinneadh atá faoi chonspóid a chur ar neamhní;
a ordú don pháirtí eile sna himeachtaí os comhair an Bhoird Achomhairc na costais a íoc.
Saincheist dlí arna maíomh
Sárú ar Airteagal 8(1)(b) de Rialachán (AE) 2017/1001 ó Pharlaimint na hEorpa agus ón gComhairle.
____________